CELEX: 32010R0309
Language: lv
Date: 2010-04-09 00:00:00
Title: Komisijas Regula (ES) Nr. 309/2010 ( 2010. gada 9. aprīlis ) par atsevišķu preču klasifikāciju kombinētajā nomenklatūrā

15.4.2010   
            
            
               LV
            
            
               Eiropas Savienības Oficiālais Vēstnesis
            
            
               L 94/25
            
         KOMISIJAS REGULA (ES) Nr. 309/2010
   (2010. gada 9. aprīlis)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāparedz pasākumi attiecībā uz šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnībā vai daļēji balstās uz to vai pievieno tai kādas papildu apakšnodaļas un ir izveidota ar īpašiem Savienības noteikumiem.
            
         
               (3)
            
            
               Šās regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts minētās tabulas 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šās regulas noteikumiem, šās izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 9. aprīlī
      
         
            Komisijas vārdā, priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Trīsslāņu egles koksnes plātne ar izmēriem 1 000 × 500 × 27 mm.
                  Ārējie slāņi ir 8,5 mm biezi un sastāv no kokmateriāla gabaliem, kas salīmēti ar malām gareniski viens pie otra.
                  Vidējais slānis, kurā koksnes šķiedras virziens ir perpendikulārs ārējo slāņu virzienam, ir 10 mm biezs un sastāv no kokmateriāla gabaliem (klučiem/līstēm), kas salīmēti ar malām gareniski viens pie otra.
                  Ārējie slāņi un malas ir klātas ar sintētiskajiem sveķiem.
                  Sk. attēlu (1).
               
               
                  4412 94 90
               
               
                  Klasifikācija noteikta, ievērojot Kombinētās nomenklatūras 1. un 6. vispārīgo interpretācijas noteikumu un KN kodu 4412, 4412 94 un 4412 94 90 aprakstu.
                  Klasificēšana pozīcijā 4418 pie būvgaldnieku darinājumiem, konkrēti – pie betonēšanas veidņiem, nav iespējama, jo, izņemot sintētisko sveķu pārklājumu, izstrādājumam nav citu īpašību, kas ļautu to identificēt kā izgatavotu celtniecības vajadzībām. Sk. arī Harmonizētās sistēmas skaidrojumus pozīcijai 4418 (it sevišķi 3. paragrāfa pēdējo teikumu). Paredzētais lietojums par betonēšanas veidņiem tādējādi nav šim izstrādājumam raksturīgs. Līdz ar to izstrādājumam nav objektīvo pazīmju un īpašību klasificēšanai pozīcijā 4418.
                  Ņemot vērā izstrādājuma īpašības, tas klasificējams ar KN kodu 4412 94 90 pie galdniekplātnēm, saklātņu plātnēm un plātnēm ar vidusdaļu no līmētām līstēm (sk. arī Harmonizētās sistēmas skaidrojumu 3. punktu pozīcijai 4412).
               
            
         
      
         (1)  Attēlam ir tikai informatīva nozīme.